***Kontrola plnenia uznesení***

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva MČ Košice – Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**263 zo dňa 17.12.2013**- MZ MČ Košice – Sídlisko KVP 1. schvaľuje

b) v podprograme 5.2: Podpora športových aktivít – textová časť, úpravu názvov športových akcií, v súlade s „Pravidlami uskutočňovania kultúrnych akcií a športových podujatí MČ Košice - Sídlisko KVP”, takto: Pohár MČ v basketbale dievčat a hádzanej chlapcov, Pohár MČ vo florbale chlapcov, Pohár MČ vo vybíjanej dievčat a futbale chlapcov, 21.ročník turnaja o putovný pohár MČ v minifutbale mužov, Turnaj o pohár MČ v hokeji, Handballcup – MS mladších žiačok v hádzanej,0. ročník KVP HBL Cup – turnaj v hokejbale, Cyklistické preteky v Dirt parku

2. žiadaMiestny úrad Mestskej časti Košice – Sídlisko KVP, aby sa aj v  prípade novo zaradených kultúrnych akcií alebo športových podujatí počas roku 2014 do rozpočtu mestskej časti, postupovalo bezpodmienečne podľa platných „Pravidiel uskutočňovania kultúrnych akcií a športových podujatí Mestskej časti Košice – Sídlisko KVP”.

**335 zo dňa 30.9.2014**MZ v súlade s § 6 ods.3 Zásad hospodárenia a nakladania s majetkom Mestskej časti Košice – Sídlisko KVP schvaľuje bezodplatný prevod stavby „Garáže a parkovanie – Húskova ulica, Košice“, a to:

1) stavebného objektu SO 02 – Komunikácie a spevnené plochy (prístupová komunikácia vozidlová, chodník)

2) stavebného objektu SO 06 Dažďová kanalizácia

na pozemkoch parcelné číslo 2761/3, 2765/3 a 2766/1, registra C KN zastavané plochy, katastrálne územie Grunt na Húskovej ulici v Košiciach, podľa Geometrického plánu č.626/2012 vyhotoveného Ing. Miroslavom Dvořákom, v reprodukčnej obstarávacej cene 22.400,- € vrátane DPH do majetku Mestskej časti Košice – Sídlisko KVP.

**15/2 zo dňa 15.12.2014** MZ žiadaMiestny úrad Mestskej časti Košice – Sídlisko KVP, aby aj v súčinnosti s členmi Komisie kultúry, školstva a športu pripravil náhradné vianočné alebo podobné podujatie za to, ktoré bolo nezodpovedným rozhodnutím zrušené.

**- navrhujem zaradiť medzi splnené úlohy**

**Úlohy v plnení :**

**263 zo dňa 17.12.2013** - MZ MČ Košice – Sídlisko KVP 1. schvaľuje

a) v podprograme 3.2: Obecné noviny – textová časť, úpravu názvu občasníka z „Naše KVP” na „KvaPka”.

**16/2 zo dňa 15.12.2014** MZ žiadastarostu Mestskej časti Košice – Sídlisko KVP o priestorové zabezpečenie konania poslaneckých dní.

**- navrhujem zaradiť medzi úlohy v plnení**

**Uznesenia s pozastaveným výkonom :**

**223 zo dňa 25.6.2013**k III. zmene rozpočtu Mestskej časti Košice – Sídlisko KVP na rok 2013

- poslanecký návrh

**225/b zo dňa 25.6.2013**k  Uplatňovaniu platných Zásad informovanosti občanov prostredníctvom

komunikačných prostriedkov v praxi - poslanecký návrh

V zmysle platnej legislatívy

- § 13 ods. 8 zákona SNR č.369/1990 Zb. o obecnom zriadení v znení neskorších predpisov, ak bol výkon uznesenia obecného zastupiteľstva pozastavený, môže obecné zastupiteľstvo toto uznesenie trojpätinovou väčšinou hlasov všetkých poslancov potvrdiť; ak obecné zastupiteľstvo uznesenie nepotvrdí do dvoch mesiacov od jeho schválenia, uznesenie stráca platnosť.

Na základe platnej právnej úpravy navrhujem z kontroly plnenia uznesení vypustiť tieto uznesenia z dôvodu uplynutia zákonnej lehoty.

**- navrhujem vypustiť**z kontroly plnenia uznesení

Spracovala :Ing. Mária Gamcová, PhD.

zástupca starostu

Košice, 16. február 2015